સમગ્ર દેશમાં ગાયને ગૌમાતાનો દરજજો આપવાની વ્યાપક માંગણી ઉઠી છે. ગુજરાત રાજ્યમાં ગાયને માતા ગણી તેની પૂજા કરવામાં આવે છે. ગાય વર્ષોથી દૂધ આપીને લોકોનું પોષણ કરે છે. સામાન્ય રીતે મનુષ્યના મોત બાદ તેની દફન વિધિ કે અગ્નિ સંસ્કાર કરવાની પરંપરા છે. પરંતુ સમલામાં ગામમાં સરપંચે ગાયને સમાધિ આપી નવો ચિલો ચાતર્યો છે. વઢવાણ-લીંબડી રોડ પર આવેલ સમલા ગામના સરપંચ ઝાલા ઈન્દ્રસિંહ પાસે ૨૫ વર્ષથી સરયુ નામની ગાય હતી. આ સરયુ ગાયે વર્ષોથી તેમના પરિવારને દૂધ, દહીં, છાશ, માખણ આપી પોષણ કર્યું હતું.